**žaidimų aikštelės Vasario 16-osios g. esamų įrenginių demontavimo ir naujų įrenginių įrengimo pirkimO SUTARTIS**

2024 m. rugsėjo d. Nr.

Šilalė

**Šilalės rajono savivaldybės administracija** (toliau – Administracija), juridinio asmens kodas188773720, kurios registruota buveinė yra J. Basanavičiaus g. 2-1, 75138 Šilalė, duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama administracijos direktoriaus Andriaus Jančausko, veikiančio pagal Šilalės rajono savivaldybės administracijos nuostatus(toliau – Užsakovas),ir

**UAB ,,Ežerėlio vaivorykštė“**, juridinio asmens kodas 110759541, kurios registruota buveinė Kauno g. 99, Ežerėlis, Kauno r., duomenys apie įstaigą kaupiami ir saugomi Lietuvos Respublikos juridinių asmenų registre, atstovaujama direktoriaus Timur Baliasnyj, veikiančio pagal įmonės įstatus (toliau – Tiekėjas)*,* toliau kartu sutartyje vadinamos Šalimis, sudarė šią Sutartį (toliau – Sutartis).

**I. SUTARTIES OBJEKTAS**

1. Tiekėjas įsipareigoja šioje sutartyje nustatyta tvarka ir sąlygomis demontuoti vaikų žaidimų aikštelės esamus įrenginius ir pristatyti bei sumontuoti naujus vaikų žaidimų aikštelės įrenginius ant smėlio, adresu: Vasario 16-osios g. 13, Šilalė (toliau – Įrenginiai). Įrenginių pavadinimas ir kaina nurodyti Tiekėjo pasiūlyme. Įrenginiai nauji, nenaudoti, neatnaujinti, nemodernizuoti.
2. Užsakovas nuosavybes teisę į Įrenginius įgyja nuo Įrenginių perdavimo momento.
3. Tiekėjas, pasirašydamas šią sutartį, patvirtina, kad yra tinkamai susipažinęs ir sutinka su perkančiosios organizacijos pirkimo dokumentuose ir techninėje specifikacijoje nustatytomis sąlygomis ir reikalavimais ir įsipareigoja juos tinkamai vykdyti šioje Sutartyje nustatyta tvarka.

**II. PREKIŲ PRISTATYMO TERMINAS IR VIETA**

1. Įrenginius Tiekėjas turi pristatyti ir sumontuoti iki 2024 m. lapkričio 1 d. Tiekėjas įsipareigoja šioje sutartyje nustatyta tvarka ir sąlygomis demontuoti esamus vaikų žaidimų aikštelės įrenginius ir pristatyti, iškrauti, surinkti ir sumontuoti, paruošti naudoti naujus Įrenginius. Į Įrenginių kainą įskaitytos visos (esamų įrenginių demontavimo, pakavimo, ženklinimo, pakrovimo į transporto priemonę, transportavimo, pakrovimo, iškrovimo, surinkimo, sumontavimo ir kt.) išlaidos.
2. Užsakovas įsipareigoja priimti Įrenginius ir sumokėti Įrenginių kainą Sutartyje nurodyta tvarka ir terminais.
3. Įrenginių perdavimas įforminamas Prekių priėmimo–perdavimo aktu, kurį pasirašo įgalioti Užsakovo ir Tiekėjo atstovai Įrenginių perdavimo metu.
4. Įrenginiai turi būti pristatyti ir sumontuoti adresu: Vasario 16-osios g. 13, Šilalė.

**III. ĮKAINIAI IR ATSISKAITYMO TVARKA**

1. Pirkimui taikoma fiksuotos kainos kainodara.
2. Įrenginių kaina pagal šią Sutartį sudaro 17 499,02 (*septyniolika tūkstančių keturis šimtus devyniasdešimt devynis eurus 00 ct*) su PVM, PVM suma 3037,02 Eur (*tris tūkstančius trisdešimt septynis eurus 02 ct*).
3. Šalys susitaria, kad už pateiktus Įrenginius Užsakovas sumoka Tiekėjui per **30 (trisdešimt)** dienų nuo Prekių priėmimo–perdavimo akto pagrindu išrašytos PVM sąskaitos faktūros gavimo dienos. Užsakovo paskirtas darbuotojas patikrina Prekių priėmimo – perdavimo aktą ir, jeigu pateikti tinkami Įrenginiai ir jie tinkamai sumontuoti, jį pasirašo. Užsakovas neapmoka už pateiktus įrenginius, jeigu Užsakovo paskirtas darbuotojas nepasirašo priėmimo – perdavimo akto.
4. Sutartyje nurodyta Įrenginių kaina dėl bendro kainų lygio kitimo perskaičiuojama nebus. Kaina, nurodyta Sutarties 9 punkte, yra galutinė ir apima visas tiesiogines ir netiesiogines išlaidas, susijusias su Įrenginių pateikimu. Visą riziką dėl kainos padidėjimo prisiima Tiekėjas.
5. Įrenginių kainai įtakos negali turėti terminų pažeidimas, medžiagų, įrengimų, darbo užmokesčio ir kitų panašių išlaidų padidėjimas.
6. Vykdant Sutartį, PVM sąskaitos faktūros, sąskaitos faktūros, kreditiniai ir debetiniai dokumentai bei avansinės sąskaitos turi būti teikiami naudojantis informacinės sistemos „SABIS“ priemonėmis, išskyrus atvejus, kai mobilizacijos, karo ir nepaprastosios padėties atveju yra CVP IS ar informacinės sistemos „SABIS“ pažeidimų, dėl kurių negalimas Užsakovo ir Tiekėjo ir keitimasis informacija naudojantis šiomis sistemomis.
7. Pasikeitus PVM dydžiui Sutarties Įrenginių pateikimo kaina keičiama proporcingai PVM pasikeitimo dydžiui. Kaina perskaičiuojama per 1 darbo dieną po Lietuvos Respublikos PVM įstatymo pakeitimo įsigaliojimo dienos. Perskaičiuota kaina taikoma po perskaičiavimo pateiktiems Įrenginiams apmokėti. Pasikeitus kitiems mokesčiams kaina nebus perskaičiuojama.
8. **PVM sąskaita faktūra turi būti išrašoma Šilalės miesto seniūnijos vardu (Šilalės rajono savivaldybės administracijos Šilalės miesto seniūnija, kodas 188613776, adresas: J. Basanavičiaus g. 2-1, Šilalė.**
9. Tiekėjas negali perleisti tretiesiems asmenims visų ar dalies savo teisių, susijusių su Sutartimi, įskaitant reikalavimo teisę į Užsakovo mokėtinas sumas, be išankstinio rašytinio Užsakovo sutikimo. Be Užsakovo išankstinio rašytinio sutikimo sudaryti sandoriai dėl teisių ar pareigų pagal šią Sutartį perleidimo laikytini niekiniais ir negaliojančiais nuo jų sudarymo momento.
10. Šalys susitaria, kad nepaisant to, kas nurodyta mokėjimo pavedimuose, Užsakovui atlikus mokėjimus pagal Sutartį, įmokos pirmiausiai yra skiriamos padengti ankščiau atsiradusiems įsiskolinimams pagal Sutartį, antroje eilėje – delspinigiams apmokėti (jeigu jie buvo priskaičiuoti pagal Sutartį), trečioje eilėje – palūkanoms apmokėti (jeigu jos buvo priskaičiuotos pagal Sutartį).

**IV. UŽSAKOVO ĮSIPAREIGOJIMAI**

1. Tiekėjui suteikti visą reikiamą informaciją Sutartyje numatytiems įrenginiams pateikti.
2. Apmokėti Tiekėjui už tinkamai ir laiku pateiktus Įrenginius šioje Sutartyje numatytomis sąlygomis ir terminais pagal pateiktą (PVM) sąskaitą faktūrą.
3. Užsakovas turi teisę nemokėti už nekokybiškai ir ne laiku pateiktus įrenginius.
4. Paskirti darbuotoją, kuris būtų atsakingas už sutarties vykdymo priežiūrą ir ryšio su Tiekėju palaikymą.

**V. TIEKĖJO ĮSIPAREIGOJIMAI**

1. Pateikti Sutartyje numatytus Įrenginius Techninėje specifikacijoje išvardintomis sąlygomis ir terminais. Perkančioji organizacija turi teisę atisakyti priimti Įrenginius, kurių pavadinimas, kiekis ar kaina neatitinka Tiekėjo pasiūlyme nurodytos kainos (2 priedas) ir techninės specifikacijos (1 priedas).
2. Tiekėjas atsako už šioje Sutartyje numatytų Įrenginių pateikimą. Įrenginiai priimami tik juos pristačius ir tinkamai sumontavus nurodytu adresu.
3. Įrenginius pateikti nepažeidžiant Lietuvos Respublikos įstatymų ir kitų teisės aktų.
4. Turėti visus leidimus, reikalingus vykdyti Sutartyje numatytą veiklą. Jeigu Tiekėjo kvalifikacija dėl teisės verstis atitinkama veikla nebuvo tikrinama arba tikrinama ne visa apimtimi, Tiekėjas įsipareigoja Užsakovui, kad Sutartį vykdys tik tokią teisę turintys asmenys.
5. Įrenginiams suteikti 5 metų garantiją nuo priėmimo-perdavimo akto pasirašymo dienos, kartu pateikdamas garantinį dokumentą, pasiūlyme nurodytiems Įrenginiams. Kokybės garantija galioja visoms Įrenginių sudėtinėms dalims ir montavimo darbams.
6. Savo sąskaita atlyginti Užsakovui ir tretiesiems asmenims visus nuostolius, kurie atsirado dėl netinkamo Sutarties vykdymo ar jos nevykdymo.

**VI. SUBTIEKIMAS**

1. Užsakovas Sutarčiai vykdyti pasitelkia šį (-iuos) žinomą (-us) Subtiekėją (us), nurodytą (-us) pasiūlyme –Subtiekėjas nepasitelkiamas (toliau Subtiekėjas).
2. Sudarius Sutartį, tačiau ne vėliau negu Sutartis pradedama vykdyti, Tiekėjas įsipareigoja Užsakovui pranešti tuo metu žinomų subtiekėjų pavadinimus, kontaktinius duomenis ir jų atstovus. Užsakovas taip pat reikalauja, kad Tiekėjas informuotų apie minėtos informacijos pasikeitimus visu Sutarties vykdymo metu, taip pat apie naujus subtiekėjus, kuriuos jis ketina pasitelkti vėliau.
3. Užsakovas gali atsiskaityti tiesiogiai su subtiekėju (-ais), jei subtiekėjas išreiškia norą pasinaudoti tiesioginio atsiskaitymo galimybe. Tokiu atveju turi būti sudaroma trišalė sutartis tarp Užsakovo, Tiekėjo ir subtiekėjo, kurioje aprašoma tiesioginio atsiskaitymo su subtiekėju tvarka. Užsakovas turi teisę prieštarauti nepagrįstiems mokėjimams. Tiesioginio atsiskaitymo su subtiekėjais galimybė nekeičia Užsakovo atsakomybės dėl pirkimo sutarties įvykdymo.
4. Užsakovas įsipareigoja, kad Sutartį vykdys tik tokią teisę turintys asmenys.

32. Sutarties vykdymo metu, kai subtiekėjai netinkamai vykdo įsipareigojimus Užsakovui, taip pat tuo atveju, kai subtiekėjai nepajėgūs vykdyti įsipareigojimų dėl jiems iškeltos bankroto bylos, pradėtos likvidavimo procedūros ir pan. padėties, Užsakovas gali pakeisti subtiekėjus tokia tvarka:

32.1. apie tai jis turi informuoti Užsakovą, nurodydamas subtiekėjo pakeitimo priežastis;

32.2. gavęs tokį pranešimą, Užsakovas kartu su Tiekėju raštu įformina susitarimą dėl subtiekėjo pakeitimo;

32.3. jei konkurso dokumentuose buvo nurodyti kvalifikaciniai reikalavimai subtiekėjui, tuomet keičiamas subtiekėjas turi juos atitikti.

**VII. ŠALIŲ ATSAKOMYBĖ**

1. Jei Tiekėjas Sutarties galiojimo metu pateikia nekokybiškus Sutartyje numatytus Įrenginius, Užsakovas, surašo Sutarties pažeidimo aktą. Sutarties pažeidimo akte nurodoma, per kiek laiko turi būti pateikti kokybiški Sutartyje numatyti Įrenginiai, taip pat Tiekėjas privalo atlyginti Užsakovo patirtus nuostolius, kurie atsidaro dėl pateiktų nekokybiškų Įrenginių.
2. Jeigu Tiekėjas laiku nevykdo savo įsipareigojimų, perkančioji organizacija, be oficialaus įspėjimo ir neprarasdama teisės į kitas savo teisių gynimo priemones skaičiuoja 0,02 procentų dydžio delspinigius nuo nepristatytos ar pristatytos, bet nesumontuotos ar netinkamai sumontuotų Įrenginių sąskaitos dydžio už kiekvieną pavėluotą pristatyti ar sumontuoti Įrenginius dieną. Delspinigiai išskaičiuojami iš Tiekėjui mokėtinų sumų.
3. Užsakovui nesumokėjus pagal Sutartyje nurodytus terminus, Tiekėjas gali pareikalauti Užsakovo sumokėti 0,02 procentų delspinigių per dieną nuo neapmokėtų įrenginių sumos už kiekvieną pavėluotą atsiskaityti dieną.

36. Šalys susitaria, kad kilus teisminiam ginčui dėl atsiskaitymo už pateiktus įrenginius, Tiekėjas gali reikalauti priteisti ne didesnes kaip 5 (penkių) procentų metines palūkanas nuo nesumokėtos sumos, kaip tai numatyta Lietuvos Respublikos civilinio kodekso 6.210 straipsnio 1 dalyje.

**viii. PREKIŲ perdavimo ir priėmimo tvarka**

37. Pagal šią Sutartį Įrenginiai priimami pasirašant priėmimo–perdavimo aktą (toliau – Aktas).

1. Tiekėjas, prieš 5 darbo dienas informuoja Šilalės miesto seniūnę Eglę Straukienę, tel. (0 449) 45324, el. p. egle.straukiene@silale.lt apie planuojamą Įrenginių montavimo darbų pabaigos datą bei laiką.
2. Jeigu Užsakovas nepasirašo Akto, jis Tiekėjui per 10 dienų pateikia motyvuotą raštą, nurodydamas Įrenginių trūkumus ir klaidas, kuriuos Tiekėjas turi nedelsiant ištaisyti. Akte nurodytus trūkumus Tiekėjas pašalina savo sąskaita per abiejų šalių susitarimu nurodytą terminą. Jei per 10 dienų Aktas nepasirašomas ir nepateikiamas motyvuotas raštas laikoma, kad perduoti Įrenginiai yra tinkami ir Užsakovas pretenzijų neturi.

**IX. GARANTIJA**

1. Sumontuotiems įrenginiams taikomas 5 (penkių) metų garantinis laikotarpis.
2. Garantinis laikotarpis sustabdomas tiek laiko, kiek objektas negalėjo būti naudojamas dėl nustatytų defektų, už kuriuos atsako Tiekėjas.
3. Garantinis laikotarpis pradedamas skaičiuoti nuo Prekių priėmimo–perdavimo akto pasirašymo dienos.
4. Tiekėjas garantinio laikotarpio metu privalo, Užsakovui pareikalavus, atlikti visus defektų arba žalos ištaisymo darbus savo sąskaita ir rizika.
5. Tiekėjas turi teikti pilną Įrenginių garantinį remontą. Garantinio laikotarpio metu sumontuotų Įrenginių nustatyti defektai (trūkumai) fiksuojami atskiru Šalių surašytu aktu. Šiame akte nurodomas terminas, per kurį Tiekėjas įsipareigoja nemokamai ištaisyti garantiniu laikotarpiu atsiradusį defektą (trūkumą), jo ištaisymo būdas bei tvarka. Tiekėjas neatsako, jei defektai (trūkumai) atsirado dėl netinkamos eksploatacijos, sugadinimo, neteisingų sprendimų, stichinių nelaimių.
6. Tiekėjas Garantiniu laikotarpiu išaiškėjusius trūkumus (defektus) įsipareigoja pašalinti savo lėšomis ne vėliau kaip per 3 (tris) darbo dienas nuo pranešimo gavimo dienos, arba per atskirai su Užsakovu suderintą terminą. Jeigu Tiekėjas nepradeda šalinti trūkumų (defektų) per šiame punkte nurodytą terminą, bei nepašalina šių trūkumų (defektų) nedelsiant, Užsakovas savo pasirinkimu gali Tiekėjo sąskaita pats pašalinti trūkumus (defektus), pasamdyti trečiuosius asmenis trūkumams (defektams) pašalinti arba pasinaudoti Tiekėjo pateikta garantinio laikotarpio garantija. Jei Užsakovas šalina garantinio laikotarpio trūkumus (defektus) savo ar trečiųjų asmenų sąskaita, Tiekėjas privalo atlyginti visus Užsakovo patirtus su trūkumų (defektų) šalinimu susijusius nuostolius.

**X. Sutarties nutraukimas**

1. Sutartis gali būti nutraukiama Lietuvos Respublikos viešųjų pirkimų įstatymo 90 straipsnyje ir Lietuvos Respublikos civiliniame kodekse numatytais atvejais.
2. Sutartis gali būti nutraukta bet kuriuo metu bendru Sutarties Šalių susitarimu arba vienos iš Šalių iniciatyva, jei:
   1. kita Šalis bankrutuoja arba yra likviduojama, sustabdo ūkinę veiklą arba įstatymuose ir kituose teisės aktuose numatyta tvarka susidaro analogiška situacija;
   2. keičiasi kitos Šalies organizacinė struktūra – juridinis statusas, pobūdis ar valdymo struktūra ir tai gali turėti įtakos tinkamam Sutarties įvykdymui;
   3. kita Šalis nevykdo ar netinkamai vykdo savo sutartinius įsipareigojimus.
3. Sutartis gali būti nutraukta Užsakovo iniciatyva ir dėl kitų, Sutarties 47 punkte nenurodytų priežasčių, prieš ne mažiau kaip 30 dienų raštu informavus Tiekėją. Tiekėjas turi teisę nutraukti Sutartį ne mažiau kaip prieš 30 dienų raštu informavęs Užsakovą tik dėl svarbių priežasčių.
4. Sutartis gali būti nutraukta vienašališkai bet kurios iš Šalių iniciatyva, apie tai raštu informavus kitą Šalį ne vėliau kaip prieš 30 (trisdešimt) dienų, jeigu yra esminis sutarties pažeidimas. Esminiu šios Sutarties pažeidimu bus laikomas bet kurio įsipareigojimo pagal Sutarties 4 ir 5 skyrius neįvykdymas arba netinkamas įvykdymas.

**XI. Nenugalima jėga (force majeure)**

1. Nė viena Sutarties Šalis nėra laikoma pažeidusi Sutartį arba nevykdanti savo įsipareigojimų pagal ją, jei įsipareigojimus vykdyti jai trukdo nenugalimos jėgos (force majeure) aplinkybės, atsiradusios po konkurso nugalėtojo paskelbimo ar po Sutarties įsigaliojimo dienos.
2. Nenugalimos jėgos aplinkybių sąvoka apibrėžiama ir Šalių teisės, pareigos ir atsakomybė esant šioms aplinkybėms reglamentuojamos Lietuvos Respublikos civilinio kodekso 6.212 straipsnyje bei „Atleidimo nuo atsakomybės esant nenugalimos jėgos (force majeure) aplinkybėms taisyklėse“ (Lietuvos  Respublikos  Vyriausybės 1996 m. liepos 15 d.  nutarimas Nr. 840 „Dėl Atleidimo nuo atsakomybės esant nenugalimos jėgos (force majeure) aplinkybėms taisyklių patvirtinimo“).
3. Jei kuri nors Sutarties Šalis mano, kad atsirado nenugalimos jėgos (force majeure) aplinkybės, dėl kurių ji negali vykdyti savo įsipareigojimų, ji nedelsdama informuoja apie tai kitą Šalį, pranešdama apie aplinkybių pobūdį, galimą trukmę ir tikėtiną poveikį. Jei Užsakovas raštu nenurodo kitaip, Tiekėjas toliau vykdo savo įsipareigojimus pagal Sutartį tiek, kiek įmanoma, ir ieško alternatyvių būdų savo įsipareigojimams, kurių vykdyti nenugalimos jėgos (force majeure) aplinkybės netrukdo, vykdyti. Tiekėjas nenaudoja alternatyvių būdų, dėl kurių gali atsirasti papildomų išlaidų, jei Užsakovas nenurodo jam to daryti. Jei, vykdydamas Užsakovo nurodymus arba naudodamas alternatyvius būdus pagal Užsakovo nurodymą, Tiekėjas patiria papildomų išlaidų, Užsakovas jas turi atlyginti.
4. Jei nenugalimos jėgos (force majeure) aplinkybės trunka ilgiau kaip 180 kalendorinių dienų, tuomet, nepaisant Sutarties įvykdymo termino pratęsimo, kuris dėl minėtųjų aplinkybių gali būti Tiekėjui suteiktas, bet kuri Sutarties Šalis turi teisę nutraukti Sutartį įspėdama apie tai kitą Šalį prieš 30 kalendorinių dienų. Pasibaigus šiam 30 (trisdešimties) kalendorinių dienų laikotarpiui nenugalimos jėgos (force majeure) aplinkybės vis dar yra, Sutartis nutraukiama ir pagal Sutarties sąlygas Šalys atleidžiamos nuo tolesnio Sutarties vykdymo.

**XII. BAIGIAMOSIOS NUOSTATOS**

54. Ši sutartis įsigalioja, kai abi Sutarties Šalys ją pasirašo, ir galioja iki visiško ir tinkamo sutartinių įsipareigojimų pagal šią sutartį įvykdymo.

55. Pirkimo dokumentai ir Tiekėjo pasiūlymas yra neatskiriamos šios Sutarties dalys.

56. Kiekvieną ginčą, nesutarimą ar reikalavimą, kylantį iš šios Sutarties ar susijusį su šia Sutartimi, jos sudarymu, galiojimu, vykdymu, pažeidimu, nutraukimu, Šalys spręs derybomis. Ginčo, nesutarimo ar reikalavimo nepavykus išspręsti derybomis, ginčas bus sprendžiamas teisme pagal Užsakovo buveinės vietą.

57. Pirkimo sutartis jos galiojimo laikotarpiu gali būti keičiama neatliekant naujos pirkimo procedūros vadovaujantis Viešųjų pirkimų įstatymo 89 straipsniu.

58. Sutartis sudaryta dviem vienodą teisinę galią turinčiais egzemplioriais lietuvių kalba, po vieną kiekvienai Šaliai.

59. Bet kokie pranešimai, informacija, dokumentacija ar korespondencija dėl Sutarties nevykdymo ar jos vykdymo turi būti įforminta raštu lietuvių kalba ir išsiųsta registruotu paštu per kurjerį, faksu ar elektroniniu paštu. Jeigu informacija perduodama faksu ar elektroniniu paštu, ji laikoma tinkamai perduota tik tuo atveju, jeigu Šalis, kuriai skirta tokia informacija, faksu arba elektroniniu paštu patvirtina jos gavimo faktą.

60. Pasikeitus Šalies buveinės adresui, banko sąskaitos numeriui ar kitiems rekvizitams, Šalis privalo per 5 (penkias) darbo dienas apie tai pranešti kitai Šaliai. Neįvykdžius šių reikalavimų Šalis neturi teisės reikšti pretenzijų ar atsikirtimų, kad kitos Šalies veiksmai, atlikti, vadovaujantis paskutine turima informacija, neatitinka Sutarties sąlygų, arba kad ji negavo pranešimų, siųstų pagal paskutinius turimus rekvizitus.

61. Sutarčiai ir iš jos kylantiems Šalių santykiams bei jų aiškinimui taikoma Lietuvos Respublikos teisė.

62. Sutarties Šalims yra žinoma, kad ši Sutartis yra vieša, išskyrus joje esančią konfidencialią informaciją. Konfidencialia informacija laikoma tik tokia informacija, kurios atskleidimas prieštarautų teisės aktams.

63. Užsakovo vadovo įsakymu (potvarkiu) skiriamas asmuo, atsakingas už sutarties vykdymą, sutarties ir pakeitimų paskelbimą pagal Lietuvos Respublikos viešųjų pirkimų įstatymo 86 straipsnio 9 dalies nuostatas.

64. Užsakovo paskirtas asmuo, atsakingas už Sutarties vykdymą, Šilalės rajono savivaldybės administracijos Šilalės rajono savivaldybės administracijos Šilalės miesto seniūnijos seniūnė Eglė Straukienė, tel. (0 449) 45320, el. paštas [egle.straukiene@silale.lt](mailto:egle.straukiene@silale.lt)..

65. Užsakovo paskirtas asmuo, atsakingas už Sutarties ir pakeitimų paskelbimą pagal Lietuvos Respublikos viešųjų pirkimų įstatymo 86 straipsnio 9 dalies nuostatas, Šilalės rajono savivaldybės administracijos Teisės, personalo ir civilinės metrikacijos skyriaus vyriausioji specialistė Raimonda Bružienė, tel. (0 449) 45337, el. p. [raimonda.bruziene@silale.lt](mailto:daiva.gudauskaite@silale.lt).

**XIII. SUTARTIES PRIEDAI**

66. Sutarties pasirašymo metu prie Sutarties pridedami šie priedai, kurie yra neatskiriama Sutarties dalis, kurie čia yra išvardinti pagal svarbą:

66.1. Techninė specifikacija;

66.2. Pasiūlymas.

**XIV. ŠALIŲ REKVIZITAI IR JURIDINIAI ADRESAI**

|  |  |
| --- | --- |
| **Užsakovas**  **Šilalės rajono savivaldybės administracija** | **TIEKĖJAS**  **UAB ,,Ežerėlio vaivorykštė“** |
| Adresas J. Basanavičiaus g. 2-1,75138 Šilalė  Kodas 188773720  A. s. LT524010044500040033  Bankas „Luminor Bank“, AS  Kodas 40100  El. paštas [administratorius@silale.lt](mailto:administratorius@silale.lt)  Tel. (0 449) 76114  Šilalės rajono savivaldybės administracijos direktorius  Andrius Jančauskas | Adresas Kauno g. 99, Ežerėlis, Kauno r.  Kodas 110759541  A. s. LT604010042500021818  Bankas „Luminor Bank“, AS  Kodas 40100  El. paštas info@vaivorykste,lt  Tel. +37069828169  Direktorius  Timur Baliasnyj |